nl fr nl et ru fr zh zh zh zh el en en nl nl nl en nl de de fi sv nb af nl nl en en en nl af af en en af nl nl fr nl nl nl en en en en nl nl nl nl nl nl nl en nl nl nl nl nl az pl af nl nl et nl wa nl af li nl nl af sv es en en nl af nl nl nl fr af af af af af af af af af af af af af af af af af et af af af af af af af nl en
1. Die oogmerke en doelstellings van die beheerliggaam is om binne sy vermoë en met inagneming van enige toepaslike regsbepalings en die bepalings van die grondwet -
die beheer en bestuur van die skool wat aan hom opgedra is op 'n wettige, kundige,    verantwoordelike   en   koste-effektiewe   wyse   te behartig;
deurgaans  die   beste   belange  van   die  skool  te   bevorder  in  'n gebruikersvriendelike omgewing;
enige  bedreiging vir die  beste  belange van  die skool  betyds te identifiseer en gepaste stappe daaromtrent te doen;
enige onregmatige ontwrigting of moontlik onregmatige ontwrigting van die onderwysproses by die skool te voorkom of teen te gaan;
die voorsiening van onderwys van die hoogste moontlike gehalte in die heersende omstandighede aan alle leerders in die skool te verseker d.m.v. 'n gebalanseerde kurrikulum en ko-kurrikulum;
die ontwikkeling van die skool te bevorder deur die gehalte van opvoeding vir alle leerders deur professionele optrede en -personeel te probeer verhoog;
al sy pligte teenoor die leerders, ouers en opvoeders van die skool, enige ander belanghebbende persoon of liggaam en die staat behoorlik na te kom;
die regte van alle leerders, ouers en opvoeders van die skool te handhaaf en om die aanvaarding van verantwoordelikheid vir die organisasie, beheer en finansiering van die skool in vennootskap met die staat te bevorder;
die fondse en ander bates van die skool, sowel as die bates van die staat of andere wat deur die skool gebruik word, op die beste moontlike wyse te bestuur of te laat bestuur;
die hulpbronne deur die staat aan die skool voorsien deur redelike maatreëls aan te vul;
die handhawing van die Christelike grondslag van die skool met respek teenoor ander gelowe;
die handhawing van Afrikaans as taalmedium van die skool.
2. Die hoofdoel van enige Beheerliggaam moet wees om die personeel in staat te stel om kwaliteit onderwys te lewer aan die leerders van die skool.  Die Beheerliggaam neem besluite oor sake wat die lewering van kwaliteit onderwys    belemmer. Sake soos die ongunstige opvoeder-leerderverhouding sal hoog op die Beheerliggaam se prioriteitslys wees.
3. Die Beheerliggaam behoort die professionele terrein van die opvoeder te respekteer.   Die bestuur van die professionele komponent van die skool bly die verantwoordelikheid van die Skoolhoof en senior personeel.
4. Die Beheerliggaam besluit oor sake rakende die globale bestuur van die skool.    Die Beheerliggaam los nie net probleme op nie, maar neem ook inisiatief om die skool te verander na 'n dinamiese instelling wat 'n verskil in die gemeenskap maak.
5. Die Skolewet ken sekere verantwoordelikhede en pligte toe aan die Beheerliggaam van 'n openbare skool.   Elke provinsie beskik oor amptelike dokumente   in   die   verband.         Die   belangrikste   funksies   van   die Beheerliggaam word in punt 6-9 genoem.
6. Sake rakende die skoolbeleid:
Bepaal die algemene beleidsrigtings wat die skool sal volg;
Bepaal die taalbeleid van die skool;
Bepaal die godsdiensonderrigbeleid van die skool;
Stel 'n lys met skoolreëls op;
Bepaal die skooldrag wat die leerders moet dra;
Aanvaar 'n gedragskode vir die leerders;
Aanvaar 'n kode wat die regte van almal by die skool beskerm;
Keur die buite-kurrikulere program goed.
website design in mossel bay